**DĖL PRITARIMO PANEVĖŽIO REGIONO INTEGRUOTOS TERITORIJŲ VYSTYMO PROGRAMOS pakeitimo PROJEKTUI**

# 2018 m. rugsėjo 28 d. Nr. TS-

# Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, 19 punktu bei Panevėžio regiono integruotos teritorijų vystymo programos įgyvendinimo koordinavimo darbo grupės 2018 m. rugsėjo 4 d. posėdžio protokolu Nr. 22VL-496, Rokiškio rajono savivaldybės taryba

 n u s p r e n d ž i a:

1. Pritarti Panevėžio regiono integruotos teritorijos vystymo programos pakeitimo projektui (pridedama).

2. Pripažinti netekusiu galios Rokiškio rajono savivaldybės tarybos 2015 m rugpjūčio 28 d. sprendimo Nr. TS-189 „Dėl pritarimo Panevėžio regiono integruotos teritorijos vystymo programos projektui“ 1 punktą.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jurgita Blaževičiūtė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO PANEVĖŽIO REGIONO INTEGRUOTOS TERITORIJŲ VYSTYMO PROGRAMOS pakeitimo PROJEKTUI“**

**AIŠKINAMASIS RAŠTAS**

2018-09-11

**Parengto sprendimo projekto tikslai ir uždaviniai.**

Pritarti LR Vidaus reikalų ministerijos bei Panevėžio regiono integruotos teritorijų vystymo programos įgyvendinimo koordinavimo darbo grupės parengtiems Panevėžio regiono integruotos teritorijų vystymo programos pakeitimams ( pagal pridedamą programos pakeitimo projekto lyginamąjį variantą).

**Teisinis reglamentavimas.**

Lietuvos Respublikos vidaus reikalų ministro 2015 m. rugsėjo 10 d. įsakymas Nr. 1V-714 „Dėl Panevėžio regiono integruotos teritorijų vystymo programos patvirtinimo“; Integruotų teritorijų vystymo programų rengimo ir įgyvendinimo gairės, patvirtintos Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“.

**Sprendimo projekto esmė.** Lietuvos Respublikos vidaus reikalų ministro 2015 m. rugsėjo 10 d. įsakymu Nr. 1V-714 buvo patvirtinta Panevėžio regiono integruotos teritorijos vystymo programa. Remiantis Panevėžio regiono integruotos teritorijų vystymo programos įgyvendinimo koordinavimo darbo grupės 2018 m. rugsėjo 4 d. posėdžio protokolu Nr. 22VL-496, iškilo būtinybė atlikti šios Programos esminius ir neesminius pakeitimus, susijusius su regiono savivaldybių vykdomais veiksmais, ir patvirtinti Programą ir jos priedus nauja redakcija.

Esminis Panevėžio regiono integruotos teritorijų vystymo programos pakeitimas daromas sujungiant 1.1 ir 1.2 programos uždavinius ir įtraukiant į Panevėžio rajono susietas teritorijas Raguvos miestelį.

Neesminiai Programos pakeitimai, aktualūs Rokiškio r. savivaldybei: siūlome **pakeisti Veiksmo “Urbanistinės teritorijos Rokiškio mieste tarp Respublikos–Aušros–Parko–Taikos–Vilties–P. Širvio–Jaunystės–Panevėžio–Perkūno–Kauno–J. Basanavičiaus–Ąžuolų–Tyzenhauzų–Pievų–Juodupės–Laisvės g. sutvarkymas ir plėtra, III etapas**“ santrumpą, ją formuluojant „Urbanistinės teritorijos Rokiškio mieste plėtra, III etapas“, o v**eiksmo „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės aikštės 16, ir kiemo rekonstravimas bei modernizavimas bei priestato statyba“** santrumpą formuluoti „Rokiškio J. Keliuočio viešosios bibliotekos pastato Rokiškis, Nepriklausomybės a. 16, ir kiemo rekonstravimas bei modernizavimas ir priestato statyba“, o veiksmo pradžią iš 2016 m. nukeliant į 2017 m.

Siūloma pakeisti veiksmo **„Rokiškio miesto Kauno ir Perkūno gatvių dalių rekonstravimas“** lėšų poreikį ir finansavimo šaltinius ir nurodyti juos pagal sudarytos projekto finansavimo sutarties duomenis, o sutaupytas lėšas perkelti veiksmui "Rokiškio miesto Aušros g. (nuo sankirtos su J. Gruodžio g. iki sankirtos su Kauno g.) rekonstravimas"., taip pat patikslinti šio veiksmo aprašymą.

Siūloma pakeisti programos **veiksmo „Vaikų ir jaunimo neformalaus ugdymosi galimybių plėtra Rokiškio rajono kūno kultūros ir sporto centre, Rudolfo Lymano muzikos mokykloje, Rokiškio jaunimo centre, Rokiškio choreografijos mokykloje“** **pavadinimą į** „**Vaikų ir jaunimo neformalaus ugdymosi galimybių plėtra Rokiškio rajone“,** kadangi rengiant ir teikiant paraišką bei projektinį pasiūlymą buvo svarbus ribotas projekto pavadinimo ženklų skaičius ir jis buvo sutrumpintas, Numatyta projekto paraiškoje, kad projekto trukmė bus 24 mėn., todėl siūloma veiksmo laikotarpio pabaigą nukelti iš 2018 m. į 2019 m.

Siūloma **išbraukti veiksmą „Vietinio susisiekimo viešojo transporto priemonių Rokiškio rajone atnaujinimas“** iš veiksmų plano, nes Rokiškio r. savivaldybė nenumato įgyvendinti šio veiksmo pagal priemonę 04.5.1-TID-R-518 „Vietinio susisiekimo viešojo transporto priemonių parko atnaujinimas“, kaip neduodančio ekonominės naudos ir ekonomijos rajonui. Dėl šio keitimo buvo pritarta 2017-01-23 savivaldybės projektų rengimo ir įgyvendinimo koordinavimo darbo grupės posėdyje. Rokiškio r. savivaldybei planuotas lėšas šiam veiksmui perėmė Biržų r. savivaldybė, kuri numato už jas papildomai pasiekti didesnio rodiklio savo planuojamam analogiškam veiksmui, todėl dėl šio pakeitimo nesumažės bent vieno iš produktų planuojama reikšmė ir bus pasiekti programos projektų finansavimo sąlygų apraše nustatyti rodikliai arba daugiau kaip 5 proc. nesumažės bent vieno iš programos rezultatų planuojama reikšmė.

Pridedamas programos keitimų lyginamasis variantas.

**Galimos pasekmės, priėmus siūlomą tarybos sprendimo projektą:**

**teigiamos** – įgyvendinant teisės aktų nuostatas, bus patvirtintos nauja redakcija Panevėžio regiono integruotos teritorijų vystymo programos priemonės, joms numatomos lėšos, įgyvendinimo laikotarpiai, pagal kurias vykdomi suplanuoti regioniniu mastu projektai Rokiškio mieste ir nebus formalių kliūčių derinant projektų teikimą bei įgyvendinimą su atsakingomis ministerijomis;

n**eigiamos –** nebus.

**Kokia sprendimo nauda Rokiškio rajono gyventojams.**

Tiesioginės naudos nėra. Netiesioginė nauda: programos veiksmuose atlikti pakeitimai lesi sėkmingai užbaigti pradėtus suplanuotus programoje Rokiškio mieste vykdomus projektus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vedėja Jurgita Blaževičiūtė